હિંમતનગરમાં કોઇ શખ્સ રીક્ષામાં દેશી દારૂના કેન ભરી આવનાર હોવાની બાતમી મળતા હિંમતનગર બી ડીવીઝન પોલીસ સ્ટેશનના પી.એસ.આઇ. એસ.ડી.ચાવડા તેમજ ડી-સ્ટાફની ટીમે હિંમતનગરના બસ સ્ટેન્ડ પાસે સોમવારે વોચ ગોઠવી હતી તે દરમિયાન એક નંબર વગરની અતુલ શકિત રીક્ષામાં એક શખ્સ આવતા તેને રોકી પોલીસે પૂછપરછ સાથે રીક્ષાની તલાશી લીધી હતી. જેમાં રીક્ષા ચાલક જાલમસિંહ ઉદેસિંહ પરમાર (રહે.હાપા, પંચાયત ફળીયુ, તા.હિંમતનગર) દેશી દારૂના નવ કેન સાથે ઝડપાઇ જતા પોલીસને તેની અટકાયત કરી દેશી દારૂનો જથ્થો અને રીક્ષા મળી રૂા.૫૩,૬૦૦ નો મુદા્માલ કબજે લઇ રીક્ષા ચાલક વિરૂધ્ધ બી ડીવીઝનમાં પ્રોહીબીશનના ગુના હેઠળ કાર્યવાહી કરી હતી. જો કે પોલીસંત્ર દ્વારા લઠ્ઠાકાંડની ઘટના બાદ કડક કાર્યવાહી કરાઇ રહી છે.